**SPLOŠNI POGOJI SODELOVANJA V NAGRADNEM NATEČAJU –**

**TESTIRAJ SVOJ CYBEX BALIOS S LUX (23. 6. – 7. 7. 2025)**

1. **člen: Organizator**

Organizator nagradnega natečaja Testiraj svoj Cybex Balios S Lux je podjetje AKIDS d.o.o., s sedežem na Letališki cesti 29b, 1000 Ljubljana (v nadaljevanju organizator).

1. **člen: Namen nagradnega natečaja**

Natečaj Testiraj svoj Cybex Balios S Lux se organizira v promocijske namene podjetja Akids d.o.o., oziroma poslovalnic Baby Center, z namenom povečanja prepoznavnosti blagovne znamke.

Hkrati pa želimo skozi natečaj slišati tudi glas staršev, ki uporabljajo voziček Cybex Balios S Lux – dati jim priložnost, da podajo svojo resnično, vsakdanjo izkušnjo in jo delijo z drugimi. Verjamemo, da so prav avtentična mnenja tistih, ki voziček uporabljajo v realnem življenju, tista, ki lahko bodočim staršem resnično približajo prednosti tega izdelka in jim pomagajo pri pomembni odločitvi.

1. **člen: Trajanje in potek nagradnega natečaja**

Natečaj poteka od ponedeljka, 23. junija 2025, do ponedeljek, 7. julija 2025. Udeleženci imajo možnost za prijavo na natečaj od ponedeljka, 23. junija 2025, do ponedeljka, 7. julija 2025, do 23:59 ure. Izbor in obveščanje udeležencev se opravi 11. julija 2025.

1. **člen: Pogoji sodelovanja v nagradnem natečaju**

V nagradnem natečaju Cybex Balios S Lux lahko sodelujejo fizične osebe s stalnim prebivališčem v Republiki Sloveniji, ki so stare najmanj 18 let in ki uporabljajo voziček Cybex Balios S Lux.

Za sodelovanje mora udeleženec do vključno 7. julija 2025 oddati izpolnjen obrazec na spletni strani [<https://www.babycenter.si/oceni-cybex-balios-in-osvoji-nagrado>] z naslednjimi podatki in vsebinami:

* leto začetka uporabe vozička Cybex Balios S Lux,
* razlog za nakup izbranega modela,
* podatek o sestavu vozička (4v1, 3v1, 2v1 ali 1v1),
* splošna ocena zadovoljstva (1–5),
* osebna izkušnja z vozičkom v pisni obliki (obvezno),
* videoposnetek z dodatno oceno izkušnje (neobvezno),
* kontaktni podatki (ime in priimek, e-naslov, telefonska številka).

Vsak udeleženec lahko v nagradnem natečaju sodeluje samo enkrat. Oddana vsebina mora biti avtorsko delo udeleženca in ne sme vsebovati neprimernih, zavajajočih ali žaljivih vsebin.

Z oddajo vsebine se udeleženec strinja, da podjetje AKIDS d.o.o. (Baby Center) lahko njegovo besedilo, citate ali videoposnetke uporabi v svojih promocijskih kanalih za namen predstavitve izdelka Cybex Balios S Lux.

Oddaja video recenzije ni obvezna, vendar pomeni dodaten prispevek k oceni in povečuje možnosti za osvojitev nagrade.

Nakup ni pogoj za sodelovanje v nagradnem natečaju.

1. **člen: Avtorske in sorodne pravice**

Sodelujoči v nagradnem natečaju izrecno izjavljajo, da so vsa oddana besedila, opisi izkušenj, fotografije in/ali videoposnetki njihovo lastno, avtorsko delo oziroma da imajo ustrezne pravice za njihovo uporabo in deljenje.

Udeleženec jamči, da z oddajo vsebine niso kršene avtorske ali druge pravice tretjih oseb ter da vsebine ne vključujejo neprimernih, žaljivih, lažnih ali zavajajočih vsebin.

S sodelovanjem v natečaju in oddajo svojih materialov sodelujoči organizatorju AKIDS d.o.o. podeljujejo izključno, neomejeno, časovno in prostorsko neomejeno pravico do objavljanja, uporabe, prilagajanja, reproduciranja in distribuiranja oddane vsebine (pisna mnenja, fotografije, videoposnetki ipd.) v promocijske, trženjske in prodajne namene v vseh komunikacijskih kanalih podjetja (npr. spletna stran, družbena omrežja, e-novičke, tiskani in digitalni oglasi) – brez dodatnega soglasja ali nadomestila.

Oddane vsebine lahko organizator po zaključku natečaja javno objavi, vključno s povzetki mnenj na spletni strani babycenter.si ali na družbenih omrežjih podjetja Baby Center.

1. **člen: Razglasitev zmagovalca**

Izmed vseh prispelih prijav in oddanih izkušenj z vozičkom Cybex Balios S Lux bo o nagrajencu odločala interna komisija podjetja organizatorja. Komisija bo ocenjevala verodostojnost, uporabnost, pristnost in navdihujočo vrednost deljenih vsebin, ki lahko pripomorejo k boljši predstavitvi izdelka bodočim staršem.

Izbor nagrajenca bo izveden 11. 7. 2025 v poslovnih prostorih podjetja AKIDS d.o.o., Šmartinska cesta 130, 5. nadstropje, Ljubljana.

Komisijo za izbor sestavljajo:

* Maja Mikulin Debeljak
* Andreja Prejac
* Nikola Miljković
* Romana Androjna
* Asta Brumen

Pri izboru bodo prisotni najmanj trije člani komisije. Njihova prisotnost in odločitev bosta zabeleženi v zapisniku izvedbe.

Rezultati izbora so dokončni, pritožba na odločitev komisije ni mogoča.

1. **člen: Nagradni sklad**

V nagradnem natečaju bo podeljena ena glavna nagrada: avtosedež Cybex Sirona Gi.

Izbor nagrajenca bo temeljil na oceni kakovosti, pristnosti in uporabne vrednosti oddanega mnenja. Udeleženci, ki bodo poleg pisne ocene oddali tudi video recenzijo, si s tem povečajo možnosti za osvojitev nagrade.

Nagrade ni mogoče zamenjati za drug izdelek. Vrednosti nagrade ni mogoče izplačati v gotovini ali zamenjati za darilne bone Baby Center. Nagrada ni prenosljiva na drugo osebo.

1. **člen: Objava nagrajenca**

Ime izbranega nagrajenca bo objavljeno 11. julija 2025 na na spletni strani www.babycenter.si.

1. **člen: Prijava nagrade davčnemu organu**

Nagrajeni pravni subjekt , ki je zavezanec za DDV mora pred prevzemom nagrade izpolniti obrazec za prevzem nagrade s podatki za namen akontacije davka na dodano vrednost.

Če nagrajeni pravni subjekt organizatorju teh podatkov ne želi predložiti, od organizatorja ni upravičen zahtevati izročitve nagrade. Organizator je v tem primeru prost vseh obveznosti, ki izhajajo iz tega pravilnika. Nagrade, namenjene tem udeležencem nagradne igre, bodo ostale neopredeljene in jih lahko organizator uporabi za katerikoli drug namen.

V kolikor tržna vrednost nagrade presega 42 EUR, bo organizator za nagrajeni pravni subjekt obračunal in odvedel akontacijo DDV v skladu z veljavnimi predpisi.

V kolikor se nagrajeni pravni subjekt za prevzem nagrade ne bo javil v roku 14 dni od objave nagrajencev, se smatra, da bo nagrada ostala neopredeljena in se lahko uporabi v druge promocijske namene.

1. **člen: Izključitev odgovornosti**

Organizator ne prevzema nikakršne odgovornosti za:

* kakršne koli posledice, ki bi jih sodelujoči utrpel zaradi sodelovanja v nagradnem natečaju ali objave vsebine,
* kakršne koli posledice ob koriščenju ali uporabi nagrade, vključno z morebitnimi poškodbami ali materialno škodo,
* nedelovanje spletne strani, nepravilno delovanje spletnega obrazca ali kakršne koli tehnične težave, ki bi lahko vplivale na sodelovanje ali oddajo prijave,
* izgubo podatkov, ki nastane zaradi napačnega delovanja ali ravnanja uporabnika med izpolnjevanjem prijave,
* prijave, ki so nepopolne, neberljive, napačne ali oddane po izteku roka za sodelovanje,
* zamudo ali neuspešno dostavo elektronskih sporočil, ki so posledica tehničnih motenj ali nepravilnih kontaktnih podatkov,
* morebitne vsebinske netočnosti v oddanih mnenjih, ki predstavljajo osebno izkušnjo udeleženca.

Organizator si pridržuje pravico do spremembe pogojev sodelovanja ali predčasne prekinitve nagradnega natečaja zaradi višje sile ali drugih nepredvidenih okoliščin, pri čemer o tem ustrezno obvesti sodelujoče.

1. **člen: Obvezujoča pravila**

Ta pravila so obvezujoča za organizatorja, vse osebe, ki so na kakršen koli način povezane z izvedbo natečaja, ter za vse udeležence, ki s sodelovanjem v natečaju priznavajo ta pravila in se zavezujejo, da jih bodo spoštovali.

Pravila in pogoji so v času trajanja natečaja v celoti dostopni na spletni strani Baby Center Slovenija: <https://www.babycenter.si/oceni-cybex-balios-in-osvoji-nagrado>.

Za tolmačenje posameznih členov tega pravilnika je pristojna komisija natečaja, ki lahko za pravna vprašanja ali druga strokovna pojasnila pooblasti pravno službo organizatorja.

Morebitne napake, ki bi nastale v postopku izbora ali izvedbe natečaja, bo komisija reševala pravočasno, skrbno in v skladu z dobrimi poslovnimi običaji. V primeru hujših kršitev določil tega pravilnika si komisija pridržuje pravico, da natečaj razveljavi in ga z ustreznimi popravki izvede ponovno.

1. **člen: Varovanje osebnih podatkov**

Vsi osebni podatki so varovani v skladu s temi pravili, splošnimi akti organizatorja s področja varovanja osebnih podatkov in skladno z Zakonom o varstvu osebnih podatkov (ZVOP- 1). Udeleženci natečaja izrecno soglašajo, da organizator njihove osebne podatke, ki jih posredujejo v okviru udeležbe, uporabi za potrebe tega natečaja. Organizator bo osebne podatke uporabil izključno za potrebe izročitve nagrade, organizacijo natečaja in morebitno plačilo akontacije dohodnine v skladu z veljavnimi predpisi. Organizator se zavezuje, da podatki, ki jih bo izbrani kandidat posredoval, ne bodo predani v roke tretji osebi ali kakorkoli drugače uporabljeni v nasprotju z zakonodajo Republike Slovenije, razen če je to potrebno zaradi izvedbe natečaja oz. neposrednega trženja.

1. **člen: Ostale določbe**

Za vse morebitne spore iz naslova natečaja, ki jih ni mogoče rešiti sporazumno, je pristojno sodišče v Ljubljani. Ta pravila začnejo veljati z dnem sprejema.

Ljubljana, 23. 6. 2025

AKIDS d.o.o.